
GEMÜ Systems – Systemløsninger fra en og samme leverandør

Ventilproducenten GEMÜ tilbyder fra i år sine kunder en ny service med GEMÜ Systems. GEMÜ Systems tilbyder som systemleverandør individuelle løsninger, der går videre end at stille standardprodukter til rådighed. Den nye afdeling har specialiseret sig i at samle forskellige komponenter til systemer.

GEMÜ Systems hjælper kunderne hele vejen fra forespørgsel på enkeltdele og monteringsklare moduler til fælles udvikling af komplette systemer. Vi skelner her mellem tre "levels":
Level 1: Enkel komponentmontering
Level 2: Komponentmontering med styring
Level 3: Systemer med styrings- og udviklingsdel

GEMÜ Systems består af afdelingerne for systemkonstruktion samt konstruktion af specialmaskiner. Begge områder fokuserer på kundespecifikke specialløsninger.

Systemkonstruktion
Teamet for systemkonstruktion er, lidt friskt sagt, den kreative afdeling, der beskæftiger sig med kundekravene "til venstre og højre" for GEMÜ's produktmoduler. Afdelingen optimerer interne processer og produkter eller reproducerer kundernes hidtidige egne ydelser for herved at generere merværdi for begge parter. 
Hvis GEMÜ-systemkonstruktionsafdelingen f.eks. kan producere et modul til den samme pris eller lavere, end kunden kan gøre i dag, reduceres ressourceforbruget hos kunden inden for områderne indkøb, varemodtagelse, kvalitetssikring, lager/logistik og gennemløbstider. Det samme gælder for ressourceforbruget til kapacitetsplanlægning og kapitalbinding.
Et andet anvendelsesområde er proces- eller produktkrav, som endnu ikke kan fremstilles med aktuelle produkter eller løsninger. Inden for dette område finder teamet for systemkonstruktion kreative og rentable løsninger.

Konstruktion af specialmaskiner
Afdelingen for konstruktion af specialmaskiner er "problemløseren" og "implementeringsafdelingen" for idéer til forbedring i produktionsafdelingerne - først og fremmest i Tyskland, men også andre steder.
Hertil hører operative opgaver som f.eks. afhjælpning af pludseligt opståede produktionssvigt ved anlægsstop, men også strategisk planlægning af anlæg og langsigtede procesforbedringer eller test og kvalificering af nye teknologier og processer samt deres indarbejdelse i produktionen.

Forspring takket være erfaring
Takket være mange års erfaring med måle-, ventil og reguleringsteknik har GEMÜ Systems-teamet omfattende faglig kompetence og teknisk knowhow inden for mange forskellige anvendelsesområder, som direkte kommer kunden til gode.

Professionel projektafvikling
GEMÜ Systems-teamet har omfattende viden om anlæg og produkter og forstår kundens processer. Ved hjælp af viden om og anvendelse af de nyeste teknologier og produktionsmetoder er teamet yderst professionelt organiseret og tager det næste skridt ud i fremtiden sammen med kunderne.

Kontakt GEMÜ Systems via din rådgiver
GEMÜ-teamet gennemgår kravene og udarbejder løsningerne sammen med kunden ud fra specifikationsblad og tegninger.






Baggrundsinformation

GEMÜ-gruppen udvikler og producerer ventil-, måle- og reguleringssystemer til væsker, dampe og gasser. Når det gælder løsninger til sterile processer, er virksomheden førende på markedet. Den globalt orienterede, uafhængige familievirksomhed blev grundlagt i 1964 og har siden 2011 været ledet i anden generation af administrerede direktør Gert Müller og hans fætter Stephan Müller. Virksomhedsgruppen opnåede en omsætning på mere end 330 millioner euro i 2020 og beskæftiger i dag mere end 2 000 medarbejdere på verdensplan, heraf ca. 1 100 i Tyskland. Produktionen sker på seks lokaliteter: Tyskland, Schweiz og Frankrig samt Kina, Brasilien og USA. Salget på verdensplan sker via 27 datterselskaber og koordineres fra Tyskland. GEMÜ er aktiv i mere end 50 lande på alle kontinenter via et fintmasket forhandlernetværk.
Yderligere information finder du under www.gemu-group.com.

